Tuis Produkte Pinkster 2010 Eksegetiese riglyne 9. Filippi - Eerste Europese gemeente gestig met Lidia, 'n slavin en 'n tronkbewaarder
Ons lees regdeur die brief aan die Filippense hoe Paulus hierdie eerste Europese gemeente liefgehad het en dat hulle hom terug liefgehad het. Geen wonder dat die brief so vol van vreugde en blydskap is nie, en daarby 'n oproep is aan almal is om dié vreugde oral te versprei.
Paulus mors dus nie tyd nie - wanneer jy met hou hele hart glo, is jy alreeds 'n deel van die liggaam van Christus, en moet jy daarom gedoop word. Geen kategese nie, net geloof in Christus.
'n Slavin word bevry
Maar, Paulus dryf, na 'n paar dae, die gees uit haar uit, wat waarskynlik beteken dat sy die tweede lidmaat van die gemeente was.
'n Tronkbewaarder word gered
Net om daar die derde lidmaat van die gemeente tot bekering te bring, die tronkbewaarder. Hy en sy huisgesin (oikos) word ook gedoop en Paulus-hulle word in 'n volgende huis gasvry ontvang. Interessant dat die Romeine Brutus en Cassius juis in Filippi selfmoord pleeg, soos ons lees dat die bewaarder wou doen om sy eer te red. Jesus red hom egter van homself en daarby ook sy huisgesin.
Walls, kruis-kulturele ekspert, sê kategories: "The fundamental missionary experience is to live on terms set by others."
Dit sal ook nooit anders wees vir ons nie - om die evangelie te lewe, is om dit te lewe op die terme wat ander mense stel. En die konflik en hindernisse en lyding wat daarmee gepaard gaan, moet ons nie afskrik daarvan om die veilige grense van ons gemeentelike lewe te oorskrei nie.
Die onbeplande gevolge van die tronk word deur God getroef deur 'n aardbewing en die oopgaan van die tronkdeure en die vernederende verskoning-vra van die stadsbestuur.
En God skep met die skraal begin van 'n paar vroue en 'n tronkbewaarder een van die mooiste gemeentes van die antieke tyd.
Sonder dat jy jou voet oor 'n ander se drumpel sit, en toelaat dat jou lewe ook deur daardie persoon se optredes bepaal word, goed of sleg, sal jy ook nie ervaar dat jou lewe en die lewe van ander mense in God se hande is nie.
As lyding en teenstand deel is van die evangeliese lewe, dan is dit net so waar dat grensoorskreiding jou in die hande van God plaas wat in staat is om jou te bewaar en vrug te gee op jou boodskap en getuienis.
Die kerk is die fees van die vereniging van andersins onversoenbare entiteite. Die gemeente in Filippi word van die begin af uit 'n diverse groep mense saamgestel. Die eerste drie gemeentelede (kom ons aanvaar dat die slawemeisie deel van die gemeente geword het) was baie verskillend:
gender: 'n paar vroue en 'n man;
generasies - Lidia en haar gesin, die tronkbewaarder en sy gesin;
Om mee af te sluit - die hele konsep van die kerk is gefundeer op die eenheid van diverse mense op basis van hulle geloof in Jesus Christus. Dit was die boodskap van die Pinkster ervaring, dat die Gees van God uitgestort is op mense van al die nasies van die wêreld wat vergader was in Jerusalem op Pinksterdag.
Dit beteken dat ons nie net gender en generasie en etniese en kulturele grense moet oorskrei nie, maar dat ons ook daarna moet strewe om almal in een liggaam te verenig. Want dit is die motivering vir die wêreld om te glo dat Jesus inderdaad God is en in staat is om ons almal met God en mekaar te versoen.